बजेट भाषणमार्फत सरकारले तीनवटा प्रज्ञा प्रतिष्ठान र सांस्कृतिक प्रतिष्ठानलाई गाभेर एउटै बनाउने निर्णय गरेको छ । सरकारको निर्णयपछि यस विषयमा टीकाटिप्पणी सुरु भएका छन् । टीकाटिप्पणी जे–जस्तो रूपमा भए पनि सबैजसो साहित्यकार, कलाकार, संगीतकार एवं प्राज्ञिक व्यक्तित्व यस निर्णयको विपक्षमा देखिएका छन् । सम्बन्धित पक्षसँगको गहन विमर्शपछि यस्तो निर्णय गरेको भए बेस हुन्थ्यो । यसो गर्नु सरकारको दायित्व पनि थियो । अझै पनि सरकारले यस विषयमा छलफल चलाउन सक्छ । छलफलबाट निक्लने निष्कर्षका आधारमा निर्णय लिन सक्छ ।
